b'\n_START_ARTICLE_\nMilhouse Van Houten\n_START_PARAGRAPH_\nMilhouse Mussolini Van Houten er en fiktiv person i tv-serien The Simpsons._NEWLINE_Han er Bart Simpsons bedste ven, og han mest karakteristiske tr\xc3\xa6k er nok de tykke briller han bruger, da han er yderst n\xc3\xa6rsynet._NEWLINE_Han er usikker og meget godtroende, samt mindre popul\xc3\xa6r end Bart. Milhouse er ofte ledet ind i problemer af Bart, som drager fordel af sin vens naivitet, og han er ogs\xc3\xa5 et regelm\xc3\xa6ssig m\xc3\xa5l for skolens b\xc3\xb8ller Nelson Muntz og Dolph, Jimbo Jones og Kearney. Han er forelsket i Barts s\xc3\xb8ster, Lisa Simpson. Plottet i flere episoder er Milhouses talent for ofte at blive offer. Milhouse er en af de f\xc3\xa5 beboere i Springfield med synlige, faktisk temmelig tykke \xc3\xb8jenbryn._NEWLINE_Han taler flydende italiensk, fordi han har en mormor i Italien, der slog ham hver gang han talte engelsk. Dette er angiveligt ogs\xc3\xa5 grunden til, at han begyndte at tisse i sengen._NEWLINE_Han har en n\xc3\xa6sten ukendt onkel, Norbert van Houten, der kun har optr\xc3\xa5dt i serien \xc3\xa9n gang, er dansk \xe2\x80\x93 og ligner til forveksling Indiana Jones._NEWLINE_Hans for\xc3\xa6ldre er Luann Van Houten og Kirk Van Houten. I de senere afsnit er de skilt, men bliver senere gift igen._NEWLINE_Navnet Milhouse er en reference til den amerikanske pr\xc3\xa6sident Richard Milhouse Nixon._NEWLINE_Milhouse er allergisk over for stort set alting. For eksempel drikker han sojam\xc3\xa6lk, fordi han kan d\xc3\xb8 af rigtig m\xc3\xa6lk, og han er allergisk over for sine egne t\xc3\xa5rer, og s\xc3\xa5 er han ogs\xc3\xa5 astmatiker.'